Robert Harting

Robert Harting, nado o 18 de outubro de 1984 en Cottbus é un lanzador de disco alemán. Representa ao club deportivo SCC Berlin, cuxo adestrador é Werner Goldmann. É o campión olímpico, mundial e europeo de lanzamento de disco masculino.

 Traxectoria 
 Tempada 2001-2002 
Gañou a medalla de prata no Campionato Mundial Xuvenil do 2001 . En campionatos posteriores tivo menos acerto e quedou no oitavo posto da eliminatoria no Campionato Mundial Júnior do 2002 . Levou a medalla de ouro no Campionato Europeo de Atletismo sub 21.

 Tempada 2006-2007 
Comezou a participar na categoría Sénior pouco tempo despois e participou nos Campionatos Europeos de atletismo de 2006, onde non deu acadado a marca para acceder á última rolda do campionato. Mellorou no Campionato do mundo de 2007 onde acadou unha nova marca persoal de 66.93 metros que lle permitiu gañar a medalla de prata . Foi cuarto no Campionato Mundial de Atletismo e o ano seguinte quedou segundo no Campionato de inverno Europeo de Lanzamento.

 Tempada 2007-2008 
Acadou unha nova marca persoal de 68.65 en Kaunas en xuño e foi seleccionado para o equipo alemán nos Xogos Olímpicos de Pekín . Rematou en cuarta posición cun lanzamento de 67.09 m . Pechou a tempada cunha medalla de bronce no Mundial de Atletismo da IAAF do 2008.

 Tempada 2009-2010 
En Berlín no Campionato Mundial de Atletismo de 2009http://www.youtube.com/watch?v=Dll5N4mReew&feature=fvwrel, Harting estaba asentado na segunda posición con medalla de prata entrando así na 6 ª rolda da final,na que acadou unha nova marca persoal de 69,43 metros conseguindo así poñerse á fronte do liderado e finalmente conseguir a medalla de ouro. O último competidor da rolda, e líder desde a primeira , o atleta polaco Piotr Malachowski, non foi capaz de mellorar lanzamento do alemán.

 Tempada 2010-2011 
Harting estableceu un novo récord de 66,80 m que lle serviu para vencer no Campionato Europeo de equipos de 2010 e fixou a marca de 68,67 m, o mes seguinte, no Campionato Alemán de Atletismo de 2010 no que acabou levando o título nacional. Robert lanzou 68,47 m na final do Campionato Europeo de Atletismo pero iso non foi suficiente para bater a Piotr Malachowski. Aínda así, a medalla de prata foi o seu primeiro título nun campionato continental. Logo competiu na IAAF Diamond League de 2010 e gañou o Weltklasse de Zúrich, pero foi Malachowski quen gañou o Trofeo de Diamante de categoría superior. En Neubrandenburg nunha competición dun-a-un contra Malachowski, conseguiu derrotalo cun lanzamento de 69,69 m. Ao ano seguinte defendeu o seu título mundial no Campionato Mundial de Atletismo de 2011 cunha marca de 68,97 m.

 Tempada 2012 
En maio de 2012 Harting cosechou unha nova marca persoal de 70,31 m na Reunión Werfertage Hallesche. No Campionato Europeo de Atletismo de 2012 en Helsinqui, Finlandia, Harting gañou a medalla de ouro, lanzando 68,30 m. Nos Xosgos Olímpicos de Londres 2012 conquistou a medalla de ouro en lanzamento do disco.

 Peculiaridades de Robert Harting 
Robert Harting é coñecido polas súas exuberantes celebracións http://www.20minutos.es/noticia/1560262/0/robert-harting/disco/metro/. Nos últimos Xogos Olímpicos, tras lograr a medalla de ouro, rompeu a súa camiseta e correu pola pista saltando os obstáculos cunha bandeira alemá nos seus ombreiros.

 Notas 

 Véxase tamén 

 Bibliografía 
 http://www.iaaf.org
 http://en.wikipedia.org/wiki/Robert_Harting
 Ligazóns externas 
 http://www.los-deportes.info/atletismo-harting-robert-resultados-identidad-s5-c2-b4-o10-w21483.html
 https://twitter.com/DerHarting

Categoría:Nados en 1984
Categoría:Lanzadores de disco